30 Mont Blanc | LekkeSlaap
30 Mont Blanc: Hooffoto's
Adres: Reid-weg, Mont Blanc, Margate, 4275, KwaZulu-Natal
30 Mont Blanc bied gerieflike selfsorgverblyf in 'n drieslaapkamerwoonstel in 'n kompleks in Manaba Beach, Margate. Die kompleks is stapafstand vanaf winkels, restaurante en Lucien Beach.
Die woonstel is op die tweede vloer van 'n dubbelverdieping-gebou en bied 'n panoramiese uitsig oor die Indiese Oseaan. Daar is slaapplek vir 6 gaste in 3 slaapkamers. Die hoofslaapkamer het 'n dubbelbed en lugversorging. Die tweede en derde kamer het 2 enkelbeddens elk. Daar is 'n oopplan-leef en -eetarea en die kombuis het 'n yskas, mikrogolf, eetgerei, breekware, oond en stoof en 'n skottelgoedwasser. 'n TV en DVD-speler is beskikbaar, en jy kan jou eie dekodeerder en slimkaart bring as jy die nuutste weergawe het. DStv-kaarte is ook te huur by die TV-winkel agter die woonstel.
'n Ingeboude gasbraai is op die balkon beskikbaar. Linne word voorsien, maar gaste moet hul eie strandhanddoeke bring. Vir gaste wat langer bly, kan daar gereël word om die linne te ruil. Die woonstel word nie skoongemaak tydens jou verblyf nie, maar 'n skoonmaakdiens kan gereël word. Al die nodige skoonmaakmiddels word voorsien.
Die kompleks het 'n gemeenskaplike swembad en 'n wassery met wasmasjiene en tuimeldroërs wat teen ekstra koste gebruik kan word. Gaste het toegang tot 1 toesluitmotorhuis en daar is sekuriteit by die hoofhek. Lewensredders is aan diens by Manaba se hoofstrand, Lucien Beach. Verder is daar talle eetplekke in die omtrek, sowel as by St Michael's, Southbroom, Ramsgate en Port Edward.
'n Bespreking by 30 Mont Blanc sluit in:
4.4 uit 5van 1 resensie vir 30 Mont Blanc
Reid-weg, Mont Blanc, Margate, 4275, KwaZulu-Natal
Gaste dink 30 Mont Blanc het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAPi4lXpWqy5cTBdkS9ZQvpmXGoSw4mkVREv5LWTThhM3nHcBUl8?w=1440&h=960&fit=crop&auto=format Vanaf R1 000 per nag (plek vir 6) 1 5 1 5 Reid Road Mont Blanc 4275 KwaZulu-Natal 086 999 0018 14:00-19:00 10:00 -30.855084 30.377225